CELEX: 32022D0622
Language: et
Date: 2022-04-07 00:00:00
Title: Komisjoni rakendusotsus (EL) 2022/622, 7. aprill 2022, millega muudetakse rakendusotsust (EL) 2019/1326 seoses majapidamises ja muuks taoliseks kasutamiseks ette nähtud vahelduvvoolu elektrimõõteseadmete ning rikkevoolukaitselülitite elektromagnetilist ühilduvust käsitlevate harmoneeritud standarditega (EMPs kohaldatav tekst)

13.4.2022   
               
               
                  ET
               
               
                  Euroopa Liidu Teataja
               
               
                  L 115/85
               
            
         KOMISJONI RAKENDUSOTSUS (EL) 2022/622,
         7. aprill 2022,
         millega muudetakse rakendusotsust (EL) 2019/1326 seoses majapidamises ja muuks taoliseks kasutamiseks ette nähtud vahelduvvoolu elektrimõõteseadmete ning rikkevoolukaitselülitite elektromagnetilist ühilduvust käsitlevate harmoneeritud standarditega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Vastavalt Euroopa Parlamendi ja nõukogu direktiivi 2014/30/EL artiklile 13 (2) eeldatakse, et elektriseadmed, mis vastavad harmoneeritud standarditele või nende osadele, mille viited on avaldatud Euroopa Liidu Teatajas, on vastavuses kõnealuse direktiivi I lisas sätestatud oluliste nõuetega, mida nimetatud harmoneeritud standardid või nende osad käsitlevad.
                  
               
                     (2)
                  
                  
                     Rakendusotsusega C(2016) 7641 (3) esitas komisjon Euroopa Standardikomiteele (CEN), Euroopa Elektrotehnika Standardikomiteele (Cenelec) ja Euroopa Telekommunikatsioonistandardite Instituudile (ETSI) taotluse koostada ja vaadata läbi direktiivi 2014/30/EL toetavad elektromagnetilise ühilduvuse harmoneeritud standardid.
                  
               
                     (3)
                  
                  
                     Rakendusotsuses C(2016) 7641 esitatud taotluse alusel koostasid CEN ja Cenelec harmoneeritud standardi EN IEC 62053-24:2021 ja selle muudatuse EN IEC 62053–24:2021/A11:2021 staatilistele põhikomponendi reaktiivenergia (klassid 0,5S, 1S, 1, 2 ja 3)arvestitele.
                  
               
                     (4)
                  
                  
                     Rakendusotsuses C(2016) 7641 esitatud taotluse alusel vaatasid CEN ja Cenelec läbi järgmised harmoneeritud standardid, mille viited on avaldatud komisjoni teatisega (ELT C 173, 13.5.2016): (4) EN 62053-21:2003, EN 62053-22:2003, EN 62053-23:2003 ja EN 61009-1:2012.
                  
               
                     (5)
                  
                  
                     Selle tulemusena võeti vastu vastavalt järgmised harmoneeritud standardid ja nende muudatused: EN IEC 62053-21:2021 ja EN IEC 62053-21:2021/A11:2021 staatiliste vahelduvvoolu aktiivenergia arvestite (klassid 0,5, 1 ja 2) puhul; EN IEC 62053-22:2021 ja EN IEC 62053-22:2021/A11:2021 staatiliste vahelduvvoolu aktiivenergia arvestite (klassid 0,1S, 0,2S ja 0,5S) puhul; EN IEC 62053-23:2021 ja EN IEC 62053-23:2021/A11:2021 staatiliste reaktiivenergia arvestite (klassid 2 ja 3)puhul; EN 61009-1:2012 ja EN 61009-1:2012/A13:2021 majapidamises ja muuks taoliseks kasutamiseks ette nähtud ning sisseehitatud liigvoolukaitsega rikkevoolukaitselülitite puhul.
                  
               
                     (6)
                  
                  
                     Komisjon on koos CENi ja CENELECiga hinnanud, kas harmoneeritud standardid EN IEC 62053–24:2021 (muudetud standardiga EN IEC 62053-24:2021/A11:2021), EN IEC 62053-21:2021 (muudetud standardiga EN IEC 62053-21:2021/A11:2021), EN IEC 62053-22:2021 (muudetud standardiga EN IEC 62053-22:2021/A11:2021), EN IEC 62053-23:2021 (muudetud standardiga EN IEC 62053-23:2021/A11:2021) ja EN 61009-1:2012 (muudetud standardiga EN 61009-1:2012/A13:2021) vastavad rakendusotsuses C(2016) 7641 nimetatud taotlusele.
                  
               
                     (7)
                  
                  
                     Harmoneeritud standardid EN IEC 62053-24:2021 (muudetud standardiga EN IEC 62053-24:2021/A11:2021), EN IEC 62053-21:2021 (muudetud standardiga EN IEC 62053-21:2021/A11:2021), EN IEC 62053-22:2021 (muudetud standardiga EN IEC 62053-22:2021/A11:2021), EN IEC 62053-23:2021 (muudetud standardiga EN IEC 62053-23:2021/A11:2021) ja EN 61009-1:2012 (muudetud standardiga EN 61009-1:2012/A13:2021) vastavad olulistele nõuetele, mida nad peaksid hõlmama ja mis on sätestatud direktiivis 2014/30/EL. Seepärast on asjakohane avaldada viited nendele harmoneeritud standarditele Euroopa Liidu Teatajas koos viidetega nende standardite asjaomastele muudatustele.
                  
               
                     (8)
                  
                  
                     Komisjoni rakendusotsuse (EL) 2019/1326 I lisas (5) on loetletud viited harmoneeritud standarditele, mille puhul eeldatakse vastavust direktiivile 2014/30/EL. Selleks et direktiivi 2014/30/EL toetuseks koostatud harmoneeritud standardite viited oleksid loetletud ühes aktis, tuleb nende standardite viited koos viidetega nende standardite asjaomastele muudatustele lisada kõnealusesse lisasse.
                  
               
                     (9)
                  
                  
                     Seepärast tuleb Euroopa Liidu Teatajast kustutada viited järgmistele teatises (ELT C 173, 13.5.2016) avaldatud harmoneeritud standarditele: EN 62053-21:2003, EN 62053-22:2003, EN 62053-23:2003 ja EN 61009-1:2012.
                  
               
                     (10)
                  
                  
                     Rakendusotsuse (EL) 2019/1326 II lisas on loetletud direktiivi 2014/30/EL toetuseks koostatud harmoneeritud standardite viited, mis kustutatakse Euroopa Liidu Teataja C-seeriast. Seega on asjakohane lisada nimetatud viited kõnealusesse lisasse.
                  
               
                     (11)
                  
                  
                     Selleks et anda tootjatele piisavalt aega, et valmistuda harmoneeritud standardite EN IEC 62053-21:2021 (muudetud standardiga EN IEC 62053-21:2021/A11:2021), EN IEC 62053-22:2021 (muudetud standardiga EN IEC 62053-22:2021/A11:2021), EN IEC 62053-23:2021 (muudetud standardiga EN IEC 62053-23:2021/A11:2021) ja EN 61009-1:2012 (muudetud standardiga EN 61009-1:2012/A13:2021) kohaldamiseks, on vaja järgmiste harmoneeritud standardite viidete kustutamine edasi lükata: EN 62053-21:2003, EN 62053-22:2003, EN 62053-23:2003 ja EN 61009-1:2012.
                  
               
                     (12)
                  
                  
                     Seepärast tuleks rakendusotsust (EL) 2019/1326 vastavalt muuta.
                  
               
                     (13)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2019/1326 I lisa muudetakse vastavalt käesoleva otsuse I lisale.
         
         
            Artikkel 2
            Rakendusotsuse (EL) 2019/1326 II lisa muudetakse vastavalt käesoleva otsuse II lisale.
         
         
            Artikkel 3
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 7. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 26. veebruari 2014. aasta direktiiv 2014/30/EL elektromagnetilist ühilduvust käsitlevate liikmesriikide õigusaktide ühtlustamise kohta (ELT L 96, 29.3.2014, lk 79).
         
            (3)  Komisjoni 30. novembri 2016. aasta rakendusotsus C(2016) 7641 Euroopa Parlamendi ja nõukogu 26. veebruari 2014. aasta direktiivi 2014/30/EL (elektromagnetilist ühilduvust käsitlevate liikmesriikide õigusaktide ühtlustamise kohta) toetava standardimistaotluse kohta, mis esitatakse Euroopa Standardikomiteele, Euroopa Elektrotehnika Standardikomiteele ja Euroopa Telekommunikatsioonistandardite Instituudile seoses harmoneeritud standarditega.
         
            (4)  Komisjoni teatis, mis on seotud Euroopa Parlamendi ja nõukogu direktiivi 2014/30/EL (elektromagnetilist ühilduvust käsitlevate liikmesriikide õigusaktide ühtlustamise kohta) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 246, 13.7.2018, lk 1).
         
            (5)  Komisjoni 5. augusti 2019. aasta rakendusotsus (EL) 2019/1326 Euroopa Parlamendi ja nõukogu direktiivi 2014/30/EL toetuseks koostatud elektromagnetilist ühilduvust käsitlevate harmoneeritud standardite kohta (ELT L 206, 6.8.2019, lk 27).
      
      
         
            I LISA
            Rakendusotsuse (EL) 2019/1326 I lisasse lisatakse järgmised kanded:
            
               
                           Nr
                        
                        
                           Viide standardile
                        
                     
                           „16.
                        
                        
                           EN IEC 62053-21:2021
                           Elektrimõõteseadmed vahelduvvoolule. Erinõuded. Osa 21: Staatilised aktiivenergiaarvestid (klassid 0,5, 1 ja 2)
                           EN IEC 62053-21:2021/A11:2021
                        
                     
                           17.
                        
                        
                           EN IEC 62053-22:2021
                           Elektrimõõteseadmed vahelduvvoolule. Erinõuded. Osa 22: Staatilised aktiivenergiaarvestid (klassid 0,1S, 0,2S ja 0,5S)
                           EN IEC 62053-22:2022/A11:2021
                        
                     
                           18.
                        
                        
                           EN IEC 62053-23:2021
                           Elektrimõõteseadmed vahelduvvoolule. Erinõuded. Osa 23: Staatilised aktiivenergiaarvestid (klassid 2 ja 3)
                           EN IEC 62053-23:2022/A11:2021
                        
                     
                           19.
                        
                        
                           EN IEC 62053-24:2021
                           Elektrimõõteseadmed vahelduvvoolule. Erinõuded. Osa 24: Staatilised põhikomponendi reaktiivenergia arvestid (klassid 0,5S, 1S, 1, 2 ja 3)
                           EN IEC 62053-24:2022/A11:2021
                        
                     
                           20.
                        
                        
                           EN 61009-1:2012
                           Majapidamises ja muudel taolistel juhtudel kasutamiseks ette nähtud sisseehitatud liigvoolukaitsega rikkevoolukaitselülitid. Osa 1: Üldnormid.
                           EN 61009-1:2012/A13:2021“.
                        
                     
         
      
      
         
            II LISA
            Rakendusotsuse (EL) 2019/1326 II lisasse lisatakse järgmised kanded:
            
               
                           Nr
                        
                        
                           Viide standardile
                        
                        
                           Kustutamise kuupäev
                        
                     
                           „14.
                        
                        
                           EN 62053-21:2003
                           Elektrimõõteseadmed vahelduvvoolule. Erinõuded.
                           Osa 21: Staatilised aktiivenergiaarvestid (klassid 1 ja 2)
                        
                        
                           13. oktoober 2023
                        
                     
                           15.
                        
                        
                           EN 62053-22:2003
                           Elektrimõõteseadmed vahelduvvoolule. Erinõuded.
                           Osa 22: Staatilised aktiivenergiaarvestid (klassid 0,2S ja 0,5S)
                        
                        
                           13. oktoober 2023
                        
                     
                           16.
                        
                        
                           EN 62053-23:2003
                           Elektrimõõteseadmed vahelduvvoolule. Erinõuded.
                           Osa 23: Staatilised aktiivenergiaarvestid (klassid 2 ja 3)
                        
                        
                           13. oktoober 2023
                        
                     
                           17.
                        
                        
                           EN 61009-1:2012
                           Majapidamises ja muudel taolistel juhtudel kasutamiseks ette nähtud sisseehitatud liigvoolukaitsega rikkevoolukaitselülitid.
                           Osa 1: Üldnormid.
                        
                        
                           13. oktoober 2023“.